News Update: ไบเดน เสนอขึ้นภาษีความมั่งคั่ง Capital Gains Tax - FINNOMENA
News Update: ไบเดน เสนอขึ้นภาษีความมั่งคั่ง Capital Gains Tax
9 ส.ค. 2564

ในส่วนหนึ่งของแผน Biden จะขอขึ้นภาษีจากกำไรจากการลงทุนเป็น 39.6% จาก 20% สำหรับชาวอเมริกันที่มีรายได้มากกว่า 1 ล้านดอลลาร์ตามข้อมูลจาก Bloomberg News และ The New York Times
ดัชนีหุ้นต่างลดลงจากข่าวเกี่ยวกับแผนการขึ้นภาษีนี้
• Dow Jones -321.41 จุด (-0.95%)
• S&P500 -38.44 จุด (-0.92%)
• Nasdaq -131.81 จุด (-0.94%)
ข้อเสนอนี้จะเป็นผลดีกับคำมั่นสัญญาของแคมเปญของ Biden ที่ต้องการให้ครัวเรือนที่ร่ำรวยที่สุดในอเมริกามีส่วนร่วมในรายได้มากขึ้น โดยแผนนี้จะทำให้อัตราภาษีกำไรจากการลงทุนและอัตราภาษีเงินได้บุคคลธรรมดาสูงสุดซึ่งปัจจุบันอยู่ที่ 37% มีความเท่าเทียมกันมากยิ่งขึ้น
รายงานกล่าวว่า ไบเดน คาดว่าจะออกข้อเสนออย่างเป็นทางการในสัปดาห์หน้าเพื่อเป็นแนวทางในการใช้จ่ายเงินในแผนครัวเรือนอเมริกันที่กำลังจะมาถึงซึ่งคาดว่าจะมีมูลค่าประมาณ 1 ล้านล้านดอลลาร์
แผนครัวเรือนอเมริกันคาดว่าจะรวมถึงมาตรการที่มุ่งช่วยให้คนงานในสหรัฐฯ ได้เรียนรู้ทักษะใหม่ ๆ ขยายเงินอุดหนุนสำหรับการดูแลเด็กและทำให้ทุกคนสามารถเข้าถึงการศึกษาวิทยาลัยชุมชนได้โดยไม่มีค่าใช้จ่าย
ข้อเสนอดังกล่าวจะแยกออกจากแพ็คเกจโครงสร้างพื้นฐานมูลค่า 2.3 ล้านล้านดอลลาร์ที่เรียกว่า American Jobs Plan ซึ่งจะได้รับเงินสนับสนุนจากการเพิ่มอัตราภาษีนิติบุคคลเป็น 28%
ที่มา: CNBC
แท็ก:
Biden
Capital Gains Tax
News Update
TAX
USA
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA